CELEX: 32007R1355
Language: et
Date: 2007-11-19
Title: Nõukogu määrus (EÜ) nr 1355/2007, 19. november 2007 , millega võetakse vastu ühepoolsed üleminekumeetmed, et avada ühenduse tariifikvoodid Šveitsist pärit vorstide ja teatavate lihatoodete impordiks

22.11.2007   
            
            
               ET
            
            
               Euroopa Liidu Teataja
            
            
               L 304/3
            
         
      NÕUKOGU MÄÄRUS (EÜ) nr 1355/2007,
   19. november 2007,
   millega võetakse vastu ühepoolsed üleminekumeetmed, et avada ühenduse tariifikvoodid Šveitsist pärit vorstide ja teatavate lihatoodete impordiks
   EUROOPA LIIDU NÕUKOGU,
   võttes arvesse Euroopa Ühenduse asutamislepingut, eriti selle artiklit 133,
   võttes arvesse komisjoni ettepanekut,
   ning arvestades järgmist:
   
               (1)
            
            
               Ühendus ja Šveits lepivad kokku, et vorstide ja teatavate lihatoodete suhtes kehtestatud kaubandussoodustused, mis Šveits oli enne andnud ainult mõnele liikmesriigile vastavalt kõnealuste liikmesriikide ja Šveitsi vahel sõlmitud endistele kahepoolsetele kokkulepetele, tuleks konsolideerida Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe (1) (edaspidi „kokkulepe”) raames, mis kiideti heaks nõukogu ja komisjoni otsusega 2002/3009/EÜ, Euratom (2) ning mis jõustus 1. juunil 2002. Kõnealuste soodustuste konsolideerimine toimub samal ajal kui vorstide ja teatavate lihatoodete suhtes kohaldatavate soodustuste suurendamine. See hõlmab uute ühenduse tariifikvootide avamist erinevate Šveitsist pärit CN-koodide ex 0210 19 50, ex 0210 19 81, ex 1601 00 ja ex 1602 49 19 alla kuuluvate toodete importimiseks.
            
         
               (2)
            
            
               Kõnealuse kokkuleppe 1. ja 2. lisas sätestatud soodustuste kohandamiseks vajalikud kahepoolsed menetlused võtavad aega. Selleks et tagada kvoodisoodustuse kättesaadavus kuni kõnealuse kohanduse jõustumiseni, on asjakohane avada kõnealused tariifikvoodid ühepoolse üleminekumeetmena alates 1. jaanuarist 2008 kuni 31. detsembrini 2009. Sellega on tagatud piisavalt aega, et kokkuleppeosalised saaksid lõpule viia kõigepealt kahepoolsed menetlused ning seejärel rakendusmeetmed.
            
         
               (3)
            
            
               Käesoleva määruse üksikasjalikud rakenduseeskirjad ja eelkõige kvoodi haldamiseks vajalikud sätted tuleks vastu võtta nõukogu 29. oktoobri 1975. aasta määruse (EMÜ) nr 2759/75 (sealihaturu ühise korralduse kohta) (3) artikli 24 lõikes 2 osutatud korras.
            
         
               (4)
            
            
               Nimetatud tariifikvootidest tuleneva soodustuse saamiseks peaksid tooted vastavalt kokkuleppe artiklis 4 osutatud eeskirjadele olema pärit Šveitsist,
            
         ON VASTU VÕTNUD KÄESOLEVA MÄÄRUSE:
   Artikkel 1
   1.   Ühenduse tollimaksuvaba tariifikvoot järjekorranumbriga 09.4180 avatakse lisas loetletud Šveitsist pärit toodetele ja kogustele ühepoolse üleminekumeetmena igal aastal ajavahemikuks 1. jaanuarist kuni 31. detsembrini. Kõnealune tariifikvoot avatakse 1. jaanuaril 2008 ja suletakse 31. detsembril 2009.
   2.   Lõikes 1 osutatud toodete suhtes kohaldatakse päritolureegleid, mis on sätestatud kokkuleppe artiklis 4.
   Artikkel 2
   Käesoleva määruse üksikasjalikud rakenduseeskirjad võetakse vastu määruse (EMÜ) nr 2759/75 artikli 24 lõikes 2 osutatud korras.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 19. november 2007
      
         
            Nõukogu nimel
         
         
            eesistuja
         
         L. AMADO
         
      
   
   
      (1)  EÜT L 114, 30.4.2002, lk 132. Kokkulepet on viimati muudetud põllumajanduse ühiskomitee otsusega nr 1/2007 (ELT L 173, 3.7.2007, lk 31).
   
      (2)  Nõukogu ja komisjoni otsus teadus- ja tehnikakoostöö kokkuleppe suhtes, 4. aprill 2002, Šveitsi Konföderatsiooniga seitsme kokkuleppe sõlmimise kohta (EÜT L 114, 30.4.2002, lk 1).
   
      (3)  EÜT L 282, 1.11.1975, lk 1. Määrust on viimati muudetud määrusega (EÜ) nr 1913/2005 (ELT L 307, 25.11.2005, lk 2).
   
      LISA
      
                  CN-kood
               
               
                  Kaupade kirjeldus
               
               
                  Kehtiv maksumäär
               
               
                  Kogus tonnides
                  (toote netomass)
               
            
                  ex 0210 19 50
               
               
                  Sink, soolvees, kondita, põies või tehissooles
               
               
                  0
               
               
                  1 900
               
            
                  ex 0210 19 81
               
               
                  Kondita karbonaaditükk, soolvees ja suitsutatud
               
            
                  ex 1601 00
               
               
                  Vorstid jms tooted lihast, rupsist või verest; nende baasil valmistatud toiduained: rubriikide 0101–0104 alla kuuluvatest loomadest, muust kui metsseast
               
            
                  ex 0210 19 81
                  ex 1602 49 19
               
               
                  Seakael, soolvees ja õhu käes kuivatatud, tükid või õhukesed viilud